

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy: Előterjesztés a Városgazda Kft. szerződés módosításairól**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az Előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Szerződések |

Jánoshalma, 2025. október 17.

**Tisztelt Képviselő testület!**

A Városgazda Kft. városüzemeltetési részlegét, valamint a sportpálya üzemeltetését 2025. március 1-től az Önkormányzat látja el a Polgármesteri Hivatal Városüzemeltetési és Pénzügyi Osztályvezetőjének irányítása alatt.

A feladatok átvételét követően a feladatellátáshoz szükséges gépjárművek átkerültek üzembentartói bejegyzéssel az Önkormányzathoz (forgalmi engedéllyel rendelkező gépjárművek, pótkocsik), az egyéb eszközökre nincs átadás-átvételi megállapodásunk. A Városgazda Kft könyvelője és leköszönő könyvvizsgálója felhívta arra a figyelmet, hogy szabályosan akkor tudja az Önkormányzat működtetni a városüzemeltetési részleget, ha az átvett eszközöket béreljük, vagy megvásároljuk.

A bérléssel az önkormányzatnak kiadása van, az eszközök maradnak a Kft. tulajdonában és egy későbbi megszüntetés esetén az eszközök árát és áfa tartalmát is meg kellene fizetni.

A Kft. jelenleg az Irodaházat, a Sportcsarnokot és az állati hullaátvevő telepet üzemelteti. Költségvetési támogatásként a sportcsarnokhoz havi 1.988.167 Ft-ot kap, az Irodaház üzemeltetéséhez havi 1.242.250 Ft + áfa összeget számláz. Az állati hullaátvevő telep üzemeltetését 2025. áprilistól saját bevételeiből fedezi, arra azönkormányzattól fedezetet nem kap.

Fentieket figyelembe véve havonta legalább nettó 3.230.417 Ft eszközt szükséges vásárolnia az Önkormányzatnak a Kft-től.

**Jánoshalma Városi Önkormányzat Képviselő-testületnek az önkormányzat vagyonáról és vagyongazdálkodási szabályairól szóló 6/2022. (IV.29.) önkormányzati rendelet 20. §-a szerint**:

Költségvetési szervek (ideértve a gazdasági társaságokat is) ingó vagyonainak értékesítésére vagy selejtezésére a költségvetési szerv vezetője 200.000 Ft egyedi értékig önállóan, 200.000-500.000 Ft egyedi érték esetén a polgármester, 500.000 Ft-ot meghaladó egyedi érték esetén pedig a Képviselő-testület előzetes hozzájárulásával jogosult.

Az érték megállapítás alapja az értékesítésre vagy selejtezésre kerülő vagyontárgy vagy vagyontárgyak bruttó forgalmi értéke.

Az értékesítésből származó bevétel az önkormányzat érintett költségvetési szervének költségvetését illeti meg. A költségvetési szerv vezetőjének az értékesítésről és selejtezésről, a zárszámadáshoz kapcsolódóan számot kell adnia.

**A Városgazda Kft. selejtezési szabályzata szerint:**

Eladásnál a felesleges vagyontárgy térítés ellenében, meghatározott feltétel mellett értékesíthető, a cég által kiválasztott körben. A térítés mértékében, az átadás időpontjában, a fizetési módban és határidőben - a pénzforgalmi előírások keretén belül - a felek állapodnak meg.

Általános szempont: az eladási ár a hulladékárnál magasabb kell, hogy legyen.

A felesleges vagyontárgyak hasznosításának módját és az eladási árat mindig a cég vezetője hagyja jóvá.

**Jánoshalma Városi Önkormányzat beszerzési szabályzatának 7. pontjában foglaltak szerint:**

A nettó 8.000.000 Ft-ot meg nem haladó beszerzések tekintetében lehetőség van közvetlen vásárlással történő eseti beszerzésre több árajánlat bekérése nélkül.

A nettó 8.000.000 Ft-ot meghaladó beszerzések esetén mellőzni lehet a három árajánlat bekérését azon megállapodások esetében, melyeknél az Önkormányzat és az Önkormányzat 100 %-os tulajdonában álló, önkormányzati közfeladatot ellátó gazdálkodó szervezet köt megállapodást azzal, hogy ebben az esetben elég egy árajánlat beszerzése, majd írásbeli megrendelése, mely megrendelés megrendelője a polgármester, ellenjegyzője a Jegyző és a pénzügyi vezetői feladatokat ellátó köztisztviselő. E beszerzések megrendelője és megvalósítója a polgármester, aki a jogkörébe tartozó lebonyolított beszerzésekről hozott döntésről a soron következő Képviselő-testületi ülésen tájékoztatja a képviselőket.

Fentiekre tekintettel javasoljuk, hogy az alábbi eszközök kerüljenek eladásra, illetve megvásárlásra.

|  |  |  |  |
| --- | --- | --- | --- |
| **Megnevezés** | **Beszerzés dátuma** | **Könyv szerinti nettó érték 2025.05.31** | **Bruttó forgalmi érték** |
| Utánfutó - XZH-693 | 2012.11.27 | 0 | 250000 |
| Tartálykocsi YLJ-459 DETK 11 | 2017.04.12 | 0 | 450000 |
| VW Caddy tgk | 2021.06.28 | 205 352 | 600000 |
| Tomkostage TS3 szíínpadlap készlet | 2021.10.04 | 2 105 637 | 1200000 |
| Vízautomata ipari hálózati Co2 | 2023.07.24 | 313 813 | 25000 |
| Raktársátor 9\*15\*4,5 m | 2023.08.03 | 2 066 737 | 1200000 |
| Rönkhasító Güde GHS 500/8TE | 2023.09.17 | 160 091 | 80000 |
| Raktársátor 9\*15\*4,5 m | 2024.08.01 | 1 923 711 | 1200000 |
| Utánfutó AMBECK ( XSX-743 ) | 2008.12.01 | 0 | 70000 |
| Fűnyiró-mulcsozó önjáró Iseki | 2015.08.31 | 600 000 | 350000 |
| Félpotkocsi (egytengelyes utá | 2015.11.09 | 0 | 250000 |
| Traktor-ISEKI TH4335 AL | 2016.06.06 | 1 000 000 | 450000 |
| Pótkocsi-egytengelyes Fligegl | 2016.06.29 | 0 | 250000 |
| MTZ mezőgazdasági vontató 892, | 2016.08.29 | 0 | 850000 |
| Utánfutó | 2016.12.01 | 0 | 250000 |
| Hidrotrimmer120-1500 Ágvágó adapter | 2021.08.13 | 1 402 322 | 800000 |
| Hyundai H-1 tehergépjármű | 2021.11.30 | 1 075 415 | 850000 |
| FŰNYÍRÓ HUSQVARNA LC 353VE HQ MOT | 2022.08.04 | 119 251 | 65000 |
| Traktor Lovol TB1504 fülkés | 2023.04.17 | 5 964 575 | 3200000 |
| B/3596 STIGA fűgyüjtős traktor ESTATE SP Honda | 2023.06.28 | 600 271 | 400000 |
| Targoncavilla alászúrós | 2024.08.07 | 335 074 | 250000 |
| VW Transporter | 2007.09.12 | 0 | 1100000 |
| Utánfutó XWS-823 | 2007.11.07 | 0 | 250000 |
| Összesen: |  |  | 14.390.000 |

Az eszközök vásárlása folyamatos lenne, figyelembe véve a Városgazda Kft. pénzügyi igényeit.

Az eszközök vételárából befolyt összeget a Városgazda Kft. a továbbiakban fel tudja a működésre használni, amelyre tekintettel szükséges a Sportcsarnok és Tanuszoda üzemeltetési szerződésének, valamint a Szálláshely és Irodaház Használati szerződésének a módosítása is.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatokat elfogadni szíveskedjen.

**I. Határozati javaslat:**

Jánoshalma Városi Önkormányzat Képviselő-testülete elfogadja az előterjesztés mellékletét képező Sportcsarnok és Tanuszoda üzemeltetési szerződésének I. sz. módosítását.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lencsel Endre polgármester

**Határidő:** 2025. október 31.

**II. Határozati javaslat:**

Jánoshalma Városi Önkormányzat Képviselő-testülete elfogadja az előterjesztés mellékletét képező a Szálláshely és Irodaház Használati szerződésének III. sz. módosítását.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lencsel Endre polgármester

**Határidő:** 2025. október 31.

**III. Határozati javaslat:**

Jánoshalma Városi Önkormányzat Képviselő-testülete hozzájárulását adja a Városgazda Kft-nek, hogy az előterjesztésben szereplő eszközöket a megjelölt bruttó forgalmi értéken értékesítse.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2026. március 31.

**IV. Határozati javaslat:**

Jánoshalma Városi Önkormányzat Képviselő-testülete az előterjesztés részeként szereplő eszközöket a megjelölt bruttó forgalmi értéken, összesen bruttó 14.390.000 Ft-ért megvásárolja a Városgazda Kft-től.

A vásárlásokat folyamatosan, a Városgazda Kft. pénzügyi igényei szerint hajtja végre.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2026. március 31.

**Fedezet:** 2025. évben vásárolt eszközök esetén a 2025.évi költségvetés

városüzemeltetési kiadásai

2026. évi vásárlások esetén a 2026. évi költségvetés