**Sportcsarnok és Tanuszoda üzemeltetési szerződés I. sz. módosítása**

Mely létrejött egyrészről Jánoshalma Városi Önkormányzat székhely: Jánoshalma Béke tér 1., képviseli: Lengyel Endre polgármester (továbbiakban: **Megbízó**),

másrészről a Városgazda Vízgazdálkodási Kommunális Szolgáltató és Kereskedelmi Korlátolt Felelősségű Társaság székhely: Jánoshalma Molnár János utca 3., képviseli: Balog Viktor Gyula ügyvezető (továbbiakban: **Üzemeltető**)

együttesen, mint **Felek** között a Sportcsarnok és Tanuszoda üzemeltetésére 2007. november 15-én kötött szerződés módosítására.

1. Felek a 2007. november 15-én a Sportcsarnok és Tanuszoda üzemeltetéséről szóló szerződésük 9. pontját 2025. november 1-től az alábbiak szerint módosítják:

9. Üzemeltető a Sportcsarnok és Tanuszoda üzemeltetésének fedezetét saját bevételeiből látja el, Megbízó az üzemeltetéshez forrást nem biztosít.

1. Jelen szerződés hatályba lépésével egyidejűleg érvényét veszti a 2025. február 17-én kelt tájékoztató levél, melyben a 2025. évi költségvetésről szóló 6/2025. (II.14.) önkormányzati rendeletre hivatkozással az Önkormányzat évi 23.858.000 Ft. működési támogatást biztosított Üzemeltetőnek.
2. Az üzemeltetési szerződés további pontjait a módosítás nem érinti, így azok változatlan formában továbbra is érvényben maradnak.
3. Felek az esetleges vitás kérdéseket igyekeznek elsődlegesen békés úton, tárgyalások során rendezni. Arra az esetre, amennyiben ez nem vezet eredményre, perértéktől függően kikötik a területileg illetékes Kiskunhalasi Járásbíróság, illetve Kecskeméti Törvényszék kizárólagos illetékességét.
4. Jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény vonatkozó rendelkezései az irányadók.
5. Felekjelen szerződést, elolvasás és értelmezés után, mint akaratukkal mindenben megegyezőt 3 eredeti példányban, helybenhagyólag írják alá.

Jánoshalma, 2025. október …..

|  |  |
| --- | --- |
| Lengyel Endre  polgármester | Balog Viktor Gyula  ügyvezető |

Jogi ellenjegyzés: 2025. október….

Dr. Rennerné Dr. Radvánszki Anikó

jegyző