

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy:** **Előterjesztés** **a gyümölcsfeldolgozó üzem betonjának műgyantás bevonásáról**

|  |  |
| --- | --- |
| **Előterjesztő:** | Bányai Áron bizottsági elnök  Kovács Bianka bizottsági elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem |

Jánoshalma, 2025. október 17.

**Tisztelt Képviselő-testület!**

A Bácska Gyöngye Szövetkezet vezetője Bányai Áron úr a mellékelt kérelemmel fordult az Önkormányzathoz. Lényege, hogy az általuk használt gyümölcsfeldolgozó üzem beton padozatát műgyantás festékkel kívánják bevonni, mivel a használatból eredően a gyümölcssavak felmarják a betont, a felület egyenetlenné válik és tisztántartása nehézkes.

A Szövetkezet szeretne megfelelni az IFS minőségbiztosítási rendszernek, melynek egyik feltétele a higiénikus gyártási környezet.

A beruházás becsült értéke 2,5-3 millió forint.

A Szövetkezet a beruházást saját erőből elvégzi, de kéri, hogy a bérleti díjban kerüljön elszámolásra az értéknövelő beruházás.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete helyt ad a Bácska Gyöngye Szövetkezet kérelmének és hozzájárul ahhoz, hogy a Szövetkezet által használt gyümölcsfeldolgozó üzem padozatát műgyantás festéssel vonják be. A beruházáshoz anyagi forrást nem biztosít.

A beruházás pontos összegét a bérlési időszak utolsó bérleti díjából a beruházás minőségének és amortizációjának figyelembevételével külön megállapodás alapján elszámolják.

A Képviselő-testület felkéri a polgármestert, hogy a határozatról a Bácska Gyöngye Szövetkezetet értesítse.

**Felelős:** Lengyel Endre polgármester

**Határidő:** 2025. november 15.